***Šolski center Slovenj Gradec***

***SREDNJA ZDRAVSTVENA ŠOLA***

***Gosposvetska 2 in 4***

***2380 Slovenj Gradec***

*Datum: 10. 9. 2019*

***SVET ZAVODA ŠOLSKEGA CENTRA***

***SLOVENJ GRADEC***

***Koroška 11***

***2380 Slovenj Gradec***

***POROČILO O REALIZACIJI LETNEGA DELOVNEGA NAČRTA SREDNJE ZDRAVSTVENE ŠOLE SLOVENJ GRADEC ZA ŠOLSKO LETO 2018/2019***

*1* ***REALIZACIJA OBSEGA POUKA ZA ŠOLSKO LETO***

*V šolskem letu 2018/2019 je bila realizacija pouka ob koncu leta nad 97%.*

***Tabela 2: Realizacija v šolskem letu 2018/2019 do 24. 6. 2019***

|  |  |  |  |
| --- | --- | --- | --- |
| ***Razred*** | ***Letni plan -******do 24. 6. 2019*** | ***Realizacija*** | ***%*** |
| *1. A* | *1251* | *1229* | *98,2* |
| *1. B* | *1251* | *1223* | *97,8* |
| *1. D* | *1155* | *1131* | *97,9* |
| *2. A* | *1181* | *1166* | *98,4* |
| *2. B* | *1181* | *1161* | *98,3* |
| *3. A* | *1278* | *1251* | *97,9* |
| *3. B* | *1278* | *1263* | *98,8* |
| *4. A* | *1096* | *1048* | *95,6* |
| *4. B* | *1096* | *1035* | *94,4* |
| *1.C* | *1219* | *1205* | *98,8* |
| *2.C* | *1050* | *1006* | *95,8* |
| *3. C* | *1190* | *1139* | *95,7* |
| *1.E* | *1216* | *1173* | *96,5* |
| *2.E* | *1178* | *1165* | *98,0* |
| ***SKUPAJ*** | ***16.620*** | ***16.195*** | ***97,4*** |

***2 USPEH OB ZAKLJUČKU ŠOLSKEGA LETA 2018/2019***

***2. 1 Učni uspeh za šolsko leto 2018/2019***

|  |  |  |  |  |
| --- | --- | --- | --- | --- |
| *Oddelek* | **Število dijakov** | *Število dijakov**pozitivni* | *Število negativnih dijakov in neocenjenih* |  |
|  | *M* | *Ž* | *SK* | *M* | *Ž* | *SK* | *%* | *M* | *Ž* | *SK* | *%* |  |
| *1. a*  | *4* | *13* | *17* | *3* | *12* | *15* | *88,2* | *1* | *1* | *2* | *11,8* |  |
| *1. b* | *4* | *16* | *20* | *4* | *14* | *18* | *90,0* | *-* | *2* | *2* | *10,0* |  |
| *1. d*  | *3* | *16* | *19* | *3* | *14* | *17* | *89,5* | *-* | *2* | *2* | *10,5* |  |
| *2. a*  | *6* | *23* | *29* | *5* | *23* | *28* | *96,4* | *1* | *-* | *1* | *3,4* |  |
| *2. b* | *9* | *18* | *27* | *6* | *15* | *21* | *77,8* | *3* | *3* | *6* | *2,2* |  |
| *3. a* | *5* | *24* | *29* | *4* | *22* | *26* | *89,7* | *1* | *2* | *3* | *10,3* |  |
| *3. b* | *8* | *18* | *26* | *5* | *16* | *21* | *80,8* | *3* | *2* | *5* | *19,2* |  |
| *4. a* | *6* | *24* | *30* | *5* | *23* | *28* | *93,3* | *1* | *1* | *2* | *6,7* |  |
| *4. b* | *7* | *19* | *26* | *6* | *19* | *25* | *96,2* | *1* | *-* | *1* | *3,8* |  |
| ***SKUPAJ ZN*** | ***52*** | ***171*** | ***223*** | ***41*** | ***158*** | ***199*** | ***89,2*** | ***11*** | ***13*** | ***24*** | ***10,8*** |  |
| *1. c* | *5* | *21* | *26* | *3* | *11* | *14* | *53,8* | *2* | *10* | *12* | *46,2* |  |
| *2. c* | *8* | *16* | *24* | *6* | *12* | *18* | *75,0* | *2* | *4* | *6* | *25,0* |  |
| *3. c* | *5* | *15* | *20* | *4* | *13* | *17* | *89,0* | *1* | *2* | *3* | *10,0* |  |
| ***SKUPAJ BN*** | ***18*** | ***52*** | ***70*** | ***13*** | ***36*** | ***49*** | ***70,0*** | ***5*** | ***16*** | ***21*** | ***30,0*** |  |
| *1. e* | *1* | *10* | *11* | *1* | *6* | *7* | *64,0* | *-* | *4* | *4* | *36,4* |  |
| *2. e* | *3* | *10* | *13* | *0* | *6* | *6* | *46,2* | *3* | *4* | *7* | *53,8* |  |
| ***SKUPAJ PTI*** | ***4*** | ***20*** | ***24*** | ***1*** | ***12*** | ***13*** | ***54,2*** | ***3*** | ***8*** | ***11*** | ***45,8*** |  |
| ***Skupaj*** | ***74*** | ***243*** | ***317*** | ***55*** | ***206*** | ***261*** | ***82,3*** | ***19*** | ***37*** | ***56*** | ***17,7*** |  |

*V štiriletnem programu je dosežen uspeh 89,2 % (lani 83,8 %), v triletnem 82,5 % (lani 70,0 %) in v dvoletnem PTI z 54,2 % (lani 56 %). Skupen uspeh je 82,3 % ( lani 80,1 %) in tako je presežen prag (nad 80 %), ki smo si ga zadali pred nekaj leti ter se načrtno spopadli s problemom naraščajočega osipa. V letošnjem letu je bilo ponovno 5 oddelkov pod 80 % ( predlani 6). Najnižji uspeh sta po pričakovanjih dosegla 1.e in 2.e (v program se vpišejo iz triletnega programa bolničar-negovalec, ki ima precej nižjo zahtevnost in otroke z zelo nizkim predznanjem ter nižjimi pričakovanji). Razveseljuje predvsem uspeh zaključnih letnikov (zdravstvena nega 93 in 96 % ter bolničar-negovalec 89 %).*

***2.2 Učni uspeh po kvaliteti za leto 2018/2019***

***Uspeh dijakov po kvaliteti******2018/2019***

|  |  |  |  |  |
| --- | --- | --- | --- | --- |
| ***Razred*** | ***Odličen*** | ***Prav dober*** | ***Dober*** | ***zadosten*** |
| *1. a* | *1* | *4* | *6* | *4* |
| *1. b* | *4* | *3* | *11* | *-* |
| *1. d* | *2* | *-* | *10* | *5* |
| *2. a* | *4* | *9* | *12* | *3* |
| *2. b* | *6* | *7* | *7* | *1* |
| *3. a* | *12* | *5* | *9* | *-* |
| *3. b* | *7* | *6* | *8* | *-* |
| *4. a* | *3* | *11* | *11* | *3* |
| *4. b* | *7* | *10* | *9* | *-* |
| *1. c* | *-* | *2* | *12* | *-* |
| *2. c* | *3* | *5* | *10* | *-* |
| *3. c* | *1* | *2* | *11* | *3* |
| *1. e* | *-* | *2* | *5* | *-* |
| *2. e* | *-* | *1* | *5* | *-* |
| ***skupaj*** | ***50*** | ***67*** | ***126*** | ***19*** |

*Op. (Po veljavnem pravilniku se ocenjuje uspeh z odličen, prav dober, dober, zadosten in nezadosten.)*

*Trend uspeha ostaja podoben lanskemu. Število odličnjakov tudi letos (50) ostaja visoko (lani 51, predlani 54, prej 54, še prej 42), po pričakovanju je bilo največ (126) dobrih (lani 115, predlani 135, prej 161, še prej 159), 64 je bilo prav dobrih (lani 67, predlani 73, prej 90, še prej 90) in 19 zadostnih (lani 30, predlani 15, prej 24, še prej 28). Podatki o šolskem uspehu dobijo drugo težo ob vedenju, da se je število otrok na šoli v petih letih zmanjšalo za okoli 150 otrok (2013/14 – 443 otrok, predlani 328 otrok, lani 317). Bila so leta, ko je bil odličen uspeh zaničevan in zato smo si leta 2014 zadali zmanjšati osip ter izboljšati kvaliteto uspeha. Znotraj šole smo načrtno analizirali in poskušali razumeti vrsto dejavnikov uspeha oz. neuspeha. Nehali smo se ukvarjati z razmišljanjem o vzrokih, ki so pripeljali do takega stanja, in raje začeli iskati nove konkretne rešitve.**Učitelji so na novo prilagodili pouk otrokom, več je bilo preverjanj in možnosti popravljanja ocen, bili smo bolj strpni, pazili smo, da se niso povzročale krivice, ponujali smo učno pomoč in omogočili smo pogojni vpis vsem dijakom z eno negativno oceno. Vsem smo nekaj mesecev vnaprej napovedali roke ocenjevanj* ***…*** *V zadnjih letih je postal odličen uspeh ponovno vrednota in zadostnih dijakov je zelo malo. Naša prizadevanja so do neke mere obrodila sadove, žal pa je še vedno dokaj velik osip v prvih letnikih!*

Uspeh na zaključnem izpitu in poklicni maturi 2018/19 (junij +avgust)

|  |  |  |  |
| --- | --- | --- | --- |
|  | *Število dijakov, ki so opravljali* | *Št.dijakov, ki so uspešno opravili* | *Uspeh**%* |
|  | *Zaključni**izpit* | *Poklicna matura* | *Skupaj* | *zaključni**izpit* | *Poklicna**matura* | *Skupaj* | *PM* | *ZI* |
|  | Ž | SK | Ž | SK | Ž | SK | Ž | SK | Ž | SK | Ž | SK | Ž | SK | Ž | SK |
| *4. a, 4. b, TZN* | - | - | 42 | 53 | 42 | 53 | - | - | 39 | 49 | 39 | 49 | 92,8 | 92,4 | - | - |
| *2. e PTI* | - | - | 6 | 6 | 6 | 6 | - | - | 6 | 6 | 6 | 6 | 100% | 100% | - | - |
| *skupaj* |  |  | 45 | 55 | 45 | 55 | - | - | 42 | 51 | 42 | 51 | 91,1 | 91,8 | - | - |
| *3. c BN* | 13 | 17 | - | - | 13 | 17 | 12 | 16 | - | - | 12 | 16 | - | - | 100% | 94,1% |
| *Odrasli* | 2 | 3 | 8 | 14 | 10 |  17 | 2 | 3 | 3 | 8 | 5 | 11 | 50% | 64,7 | 100% | 100% |

*Od tistih, ki so pristopili k maturi, jo je opravilo 92 % od rednih dijakov in dijakinj (leto poprej 92 %).*

*Iz štiriletnega programa je pristopilo 53 kandidatov (lani 35), opravilo 49 (lani 34)****, v procentih 92,4 ( lani 97,1 %,*** *v programu PTI pa je pristopilo 6 dijakov (lani 14),* ***opravilo jih je 6 (lani 11), v procentih 100% (lani 78 %****). Seveda pa statistika s svojimi postopki in manevriranji s številkami velikokrat prikriva dejansko stanje, saj nič ne pove o populaciji dijakov in ne pove, koliko je sploh bilo maturantov v razredih in mnoge šole ta podatek preprosto preskočijo. Pri nas je bilo med dijaki iz rednega štiriletnega programa tistih, ki niso pristopili k maturi zaradi neizpolnjenih obveznosti 3 (lani 10) ter 7 (lani 7) iz programa PTI. Uspeh dijakov na poklicni maturi potrjuje uspešno leto, dve zlati maturantki pa to še samo potrdita.*

*V programu bolničar- negovalec pa je bil kot vedno uspeh na zaključnem izpitu zelo dober, od 17 dijakov, (v razredu 20) , ki so pristopili izpitu, jih je uspelo 16, v procentih* ***94,1 %*** *(lani 100 %).*

***3 SPREMLJANJE RAZVOJA ZAPOSLENIH***

***3.1 Hospitacije učiteljem in drugim strokovnim delavcem***

*Večino razgovorov in stikov smo zaposleni opravili na neformalnih pogovorih v zbornici, sledila so delovna srečanja in konference, izobraževanja, hospitacije ter po potrebi individualni pogovori.*

*Hospitacije, ki jih ravnatelj izvaja, so bile usmerjene v pomoč ter svetovanje pri izvajanju pouka. Največ je bilo netipičnih hospitacij (krajša prisotnost pri pouku), sledila je prisotnost pri izpitih ter vzgojnih obravnavah dijakov, najmanj pa je bilo klasičnih enournih spremljanj.*

*Neposredni stik med zaposlenimi in ravnateljem je bilo vodilo odnosov v medsebojni komunikaciji, opravljeni so bili razgovori z učitelji ter do marca podane ocene vseh zaposlenih.*

***3. 2 Izobraževanje zaposlenih***

*Največ izobraževanja so učitelji namenili stroki, maturi, študijskim skupinam, seminarjem in srečanjem namenjenim prenovi programa zdravstvene nege … Delavcem je bilo v skladu s pravilnikom omogočeno tudi petdnevno izobraževanje z lastno participacijo. Tovrstno izobraževanje so izkoristili predvsem učitelji strokovnih predmetov zaradi pridobivanja licenc povezanih z delom v kliničnem okolju, nekoliko manj pa ostali.*

***4 SODELOVANJE Z ORGANI ZAVODA, S STARŠI, Z DIJAKI IN USTANOVITELJEM***

***4.1 Sodelovanje s svetom zavoda***

*Na začetku leta smo na šoli izvolili novo predstavnico šole v najvišji organ znotraj Šolskega centra Slovenj Gradec. Sestanki so se vrstili v intervalu meseca in pol. Sprejetih je bilo kar nekaj poročil o delu in izdatkih posameznih šol in centra kot celote, ki so jih podajali direktorica centra in ravnatelji posameznih šol. Najpomembnejše je bilo sprejetje letnih delovnih načrtov šol ter spremembe in dopolnila pravilnikov (nova pravilnika o ocenjevanju in hišnem redu), imenovan je bil tudi ravnatelj Srednje zdravstvene šole Slovenj Gradec, sprejeto inventurno poročilo,…*

***4. 2 Sodelovanje s starši***

*Sodelovanje s starši in skrbniki je bilo v tudi šolskem letu 2018/19 zelo dobro, omogočen je bil ustrezen in pravočasen pretok informacij v vse smeri, sodelovanje je marsikdaj pripeljalo do uspešnih rešitev problemov. Starši so bili ponovno naši najpomembnejši partnerji v dobrem in slabem, področja sodelovanja pa prijetna ali neprijetna. Na šoli smo v ta namen za starše organizirali roditeljske sestanke, govorilne ure, šolske prireditve, sodelovali so v organih šole, pomagali pri organizaciji in sponzoriranju. Ker učitelji ne moremo v celoti nadomestiti staršev, je le redna skrb staršev za otroka (dijaka) pogoj za dober učni uspeh ter dobre in odkrite odnose med vsemi vpletenimi v proces izobraževanja (starše, dijake, učitelje …).*

***4. 2. 1 Roditeljski sestanki***

*Pouk je bil organiziran v dveh redovalnih obdobjih s šestimi termini skupnih govorilnih ur in najmanj dvema roditeljskima sestankoma za vsak oddelek.*

*Organizirali smo vsaj en skupni sestanek za vse oddelke posameznega letnika, na katerih je bil prisoten tudi ravnatelj. V prvem letniku je bil tak prvi sestanek, ko se seznanimo s starši novincev in predstavimo delo na šoli, v drugem pred odhodom na večdnevno bivanje v Šolo preživetja, v tretjem srečanje pred maturantsko ekskurzijo (letos trikrat) in v četrtem pred maturantskim plesom in začetkom mature.* ***Prvi*** *niz sestankov je bil izveden med* ***10. septembrom in 30. oktobrom 2018, drugi*** *pa med* ***10. januarjem in 7. marcem 2019.***

***4. 2. 2 Govorilne ure***

*Izvajali smo sistem jutranjih individualnih ter popoldanskih skupnih govorilnih ur. Prve je vsak učitelj določil, objavil (splet, Publikacija, LDN,…) in jih izvajal v dopoldanskem času, skupne govorilne, kjer je bila prisotna večina učiteljev, pa smo razvrstili v šest terminov* ***(12. novembra in 17. decembra v letu 2018, 21. januarja, 4. marca, 15. aprila in 13. maja pa v letu 2019 ) ter jih izvajali*** *popoldan* ***od 16.15 do 17.30.*** *Namenjene so bile staršem/skrbnikom, dijakom, slušateljem organiziranih izobraževanj ter študentom občanom. Z vsemi profesorji pa je bilo možno izjemoma po telefonu rezervirati tudi individualne govorilne ure v času izven standardnih terminov .*

*Dijakom z usmeritvijo, ki so imeli pomoč priznano po pogodbi, smo nudili zahtevano. Hkrati smo po prvih testih in po prvem polletju vsem zainteresiranim dijakom nudili pomoč pri splošnih in strokovnih predmetih v obliki omejenih inštrukcij. Pogojno vpisanim dijakom, ki niso opravili izpitov v prvem terminu (ob koncu septembra 2018), smo do drugega roka določili tutorja (drugi rok je bil izveden po zimskih počitnicah).*

***4. 2. 3 Svet staršev***

*Tudi v Svet staršev smo izvolili novo predsednico staršev, ker je prejšnji po pravilniku prenehal mandat. Sklican je bil en redni sestanek konec meseca septembra (2018) in je bil namenjen sprejemu letnega delovnega načrta in novima pravilnikoma ocenjevanja in hišnega reda, pregledu poročila šolskega sklada. Poleg omenjenega sestanka smo korespondenčno potrdili seznam zahtevanih učbenikov znotraj knjižnega sklada. Zaupanje šoli je bilo dobro, saj ni bilo želja po sklicu dodatnih sestankov, ni bilo podanih pritožb, dobili smo le nekaj pobud, ki smo jih poizkušali uresničiti.*

***4. 3 Delo aktivov***

*Učitelji istih strokovnih področij so se združevali v strokovne aktive, večina je hodila na različna izobraževanje ter nato znotraj aktivov izmenjavala pridobljene informacije. Sestanke so sklicevali vodje aktivov ter tako pomembno sodelovali pri načrtovanju pouka in drugih aktivnostih. Najaktivnejši je bil aktiv zdravstvene stroke, ki se je dobival mesečno, saj se je moral usklajevati glede nabave potrošnega materiala, dela po naših učnih bazah, morebitnih spremembah v načinih dela, posebno pozornost pa smo morali nameniti ohranitvi in spremembi štiriletnega programa na nacionalnem nivoju, ki bo zaživel v novem šolskem letu ( predstavniki šole so se redno udeleževali sestankov na Ministrstvu za izobraževanje, znanost in šport ter na Centru za poklicno izobraževanje, aktivno sodelovali pri predlogih in izdelavi programa). V okviru aktiva zdravstva smo organizirali vsakoletno srečanje z mentorji naših učnih baz ter spregovorili o problemih, potrebah. (Splošna bolnica Slovenj Gradec, domovi starostnikov v Črnečah, Slovenj Gradcu, na Prevaljah, Radljah ob Dravi, v Velenju, CUDV Črna na Kor., Bolnica Topolšica).*

***4. 4 Sodelovanje z dijaki in dijaško skupnostjo***

*Predstavniki Dijaške skupnosti so imeli redne sestanke in nekaj hitrih posvetov. Na prvem sestanku so se predstavili novi člani, potrdil se je nov LDN, sprejelo poročilo za preteklo šolsko leto, proučila nova šolska pravila in pravilnik o ocenjevanju. Preostali sestanki so bili namenjeni redni problematiki in organizaciji dijaških aktivnosti. Pripravil in izpeljal se je sprejem novincev, organizirala se je tradicionalna novoletna zabava, organiziralo se je pustovanje s skupinskimi maskami, izvedla se je čistilna akcija okolice šole, pripravila in izvedla se je predaja ključa … Udeležba predstavnikov posameznih razredov je bila dobra, razprave in vprašanja konkretna, večina pobud in vprašanj izpeljanih ali pojasnjenih, dogodki organizirani s strani Dijaške skupnosti pa vsebinsko na visokem nivoju in zelo dobro izpeljani …*

***4. 5 Sodelovanje z ustanoviteljem in drugimi državnimi ustanovami***

*Z Ministrstvom za šolstvo znanost in šport smo redno sodelovali, teme pa so bile standardne (novogradnja, financiranje, programi, kadri, obveznosti, dolžnosti, projekti …). Začela se je gradnje nove šole, pomembno vlogo so naši predstavniki opravili tudi z aktivnim sodelovanjem na sestankih, ki sta jih sklicevala CPI (Center za poklicno izobraževanje) in MIZŠ (Ministrstvo za izobraževanje, znanost in šport) in na katerih se je zgodila prenova štiriletnega programa zdravstvene nege, ki bo v šolskem letu 2019/2020 tudi začela veljati.*

*V okviru poklicne mature je tajnica mature vzorno sodelovala z RIC- em (Republiški izpitni center), učitelji pa so sodelovali pri pripravi eksternih nalog za poklicno maturo za predmet zdravstvene nege.*

***5 SODELOVANJE Z LOKALNIM IN ŠIRŠIM OKOLJEM***

***5.1 Povezanost in sodelovanje na kadrovskem ter prostorskem področju***

*Prostorska in kadrovska povezanost med šolami znotraj centra je bila izvedena v enakem obsegu kot prejšnje leto. Na šoli je dopolnjevalo delo 11 učiteljev iz drugih šol znotraj centra in eden iz Srednje zdravstvene šole Maribor. Prostorsko smo bili ponovno največ povezani z Gimnazijo Slovenj Gradec, v zgradbi na Gosposvetski 2 in delno s Srednjo šolo Slovenj Gradec in Muta na Gosposvetski 4.. Pouk smo izvajali na šestih (6) različnih lokacijah (Gimnaziji, Srednji šoli Slovenj Gradec in Muta / Štibuhu , Splošni bolnišnici Slovenj Gradec, Domu za varstvo odraslih Velenje, Koroškem domu starostnikov Črneče).*

***5.2 Povezanost z zdravstvenimi in sorodnimi ustanovami***

*Od sodelovanja z zdravstvenimi in drugimi podobnimi ustanovami je odvisen naš obstoj in smo zato zelo tesno povezani. Sodelovanje med vsemi vpletenimi je bilo vzorno.*

*V Splošni bolnišnici Slovenj Gradec je potekal vsak teden praktični pouk za vse 3. in 4. letnike programa zdravstvene nege, ter za 1. in 2. letnik programa PTI.*

*Doma starostnikov v Črnečah in Velenju pa sta šoli tedensko nudila možnost izvajanja praktičnega pouka za 1., 2. in 3. letnik programa bolničar-negovalec.*

*Za programe zdravstvene nege so PUD omogočali naslednji delodajalci: Splošna bolnišnica Slovenj Gradec, Bolnišnica Topolšica, Center za usposabljanje, delo in varstvo Črna na Koroškem, CUDV Dobrna, naravno zdravilišče Topolšica, Zdravstveno reševalni center Koroške, Zdravstveni dom Dravograd, Zdravstveni dom Radlje ob Dravi, Zdravstveni dom Ravne na Koroškem, Zdravstveni dom Slovenj Gradec, Zdravstveni dom Velenje.*

*PUD za program bolničar- negovalec pa so našim dijakom in dijakinjam omogočili: Koroški dom starostnikov Črneče, Dom za varstvo odraslih Velenje, Dom starejših Na Fari Prevalje, Dom Hmelina, Dom za starejše občane, d. o, o, Radlje ob Dravi, Koroški dom starostnikov poslovna enota Slovenj Gradec, Center za usposabljanje, delo in varstvo Črna na Koroškem, PV INVEST, d.o.o., OE Center starejših Zimzelen, Naravno zdravilišče Topolšica, CUDV Dobrna.*

*V okviru prostih ter obveznih izbirnih vsebin smo bili navzoči skoraj v vseh zdravstvenih domovih ter privatnih zdravstvenih ustanovah, vrtcih znotraj domače regije ter na področju Šaleške doline ( na domovih pri občanih, v domovih starostnikov, v bivalnih skupnostih SONČEK in CDU Črna na Koroškem.*

***5.3 Sodelovanje z osnovnimi in srednjimi šolami***

*Naša šola pokriva geografsko zelo široko področje in zato je tudi krog tistih, s katerimi sodelujemo, zelo velik. Z učenci in učitelji osnovnih šol od Črne na Koroškem do Radelj ob Dravi na eni strani, ter od Mislinje do Šoštanja in Vinske Gore na drugi smo se srečevali ob predstavitvah šole ter njenih programov pri šolskih urah, poklicnih bazarjih, raznih delavnicah ter na obeh informativnih dnevih. S šolami iz Slovenj Gradca in bližnje okolice pa smo sodelovali tudi ob dnevu OZN, Mirovniškem festivalu, Festivalu drugačnosti, Zdravem mestu, Evropski vasi, Teku zdravja. Naši dijaki in mentorji so za posamezne šole izvajali predavanja o boleznih( AIDS-u, spolnosti). Nadaljevali smo sodelovanje s CDU-jem Črna na Koroškem, obiskali njihovo ustanovo, s srednjimi šolami pa smo se srečevali na ravni šolskih tekmovanj ter priložnostnih druženjih (obletnice, kulturni dogodki …), nekaj profesorjev pa je na Gimnaziji Ravne izvajalo predavanje iz prve pomoči.*

***5.4 Izobraževanje odraslih***

*Odrasli in izredni dijaki so se po naših dveh programih izobraževali brez posebnih predavanj, zanje smo določili posebne izpitne roke. Prvi izpitni rok je bil konec septembra oz. začetek oktobra, drugi od 12. do 16. novembra 2018, tretji od 17. do 21. decembra 2018, četrti od 22. do 25. januarja 2019, peti od 4. do 8. marca 2019, šesti od 15. do 19. aprila 2019, sedmi od 13. do 17. maja 2019, osmi od 10. do 14. junija 2019 in avgusta v času popravnih izpitov od 19. do 23. avgusta 2019.*

*Poklicno maturo in zaključni izpit so občani opravljali v rokih, ki so bili predpisani za redne dijake s strani države.*

*Izvedli smo pripravljalni tečaj masaže za pridobitev NPK (nacionalne poklicne kvalifikacije), izobrazili skupino mentorjev za PUD (praktično usposabljanje pri delodajalcu), nismo pa uspeli izvesti organizirane oblike izobraževanja odraslih za oba naša programa, ker število zainteresiranih ni doseglo 15 kandidatov.*

***5.5 Sodelovanje z lokalno skupnostjo, društvi in podjetji***

*Šola je bila ponovno odprta za sodelovanje z vsemi zainteresiranimi, če je le čas znotraj organizacije to dopuščal. Sodelovala je in bila povezana z Mestno občino Slovenj Gradec, Komunalo Slovenj Gradec, Policijsko upravo Slovenj Gradec, taborniki roda Severni kurir iz Slovenj Gradca, Slovensko vojsko, Turističnim društvom Slovenj Gradec … Na lokalnih prireditvah smo se predstavljali na stojnicah z izdelki in z delavnicami, z nastopi literarnih, glasbenih, gledaliških in plesnih skupin, s ponudbo dovoljenih zdravstvenih uslug (merjenje krvnega tlaka, sladkorja v krvi, prikazi oživljanja …). Udeleženi smo bili na Festivalu drugačnosti, Mirovniškem festivalu, Dnevu OZN, Festivalu Urška, Tednu vseživljenjskega učenja … Ponovno pa je bil za nas organizacijsko najzahtevnejši, po sodelovanju pa najodmevnejši, tradicionalni Tek zdravja, ki smo ga v centru mesta že 20. zapovrstjo organizirali v mesecu aprilu (nad 1500 udeležencev) v počastitev ob Dnevu zdravja, 7. aprilu..*

*Poleg organizacije in aktivnega ter pasivnega sodelovanja na mestnih prireditvah smo občanom, društvom, ustanovam in podjetjem oddajali šolske prostore ter ponujali izobraževanja.*

***5. 6 Sodelovanje z ljudskimi univerzami, visokošolskimi in višješolskimi zavodi.***

*Z Univerzo na Primorskem smo nadaljevali projekt SKUM, v Slovenj Gradcu smo z Visoko zdravstveno šolo Maribor sodelovali predvsem z izvajanjem anket za njihove slušatelje, z izobraževalno institucijo MOCIS pa ob tednu vseživljenjskega učenja in znotraj programa PUM (projektno učenje mladih)…*

*Veliko stikov z visokošolskimi, višješolskimi zavodi in ljudskimi univerzami smo namenili nadaljnjemu študiju naših dijakov. Visokošolske in višješolske ustanove so nas redno vabile na srečanja ob odprtju novih študijskih programov ali na obiske informativnih dni. Precej povezav ali aktivnosti je bilo udejanjenih v obliki pomoči študentom ali diplomantom pri izpolnjevanju anketnih vprašalnikov ter jim tako omogočeno pridobivanje podatkov za raziskovalne naloge oz. diplomske naloge, nekaj slušateljev pa je v okviru predvidenega pedagoško- andragoškega izobraževanja pri nas pod vodstvom naših mentorjev opravilo praktične vaje.*

***5. 7 Oddajanje prostorov in učnih pripomočkov***

*Dodatna finančna sredstva smo pridobivali z oddajanjem šolskih prostorov v času, ko ti niso bili zasedeni in s tem najemnikom nudili možnost za delovanje ter hkrati odpirali šolo navzven. Precej je bila zasedena velika učilnica, ki so jo večkrat uporabile različne skupine civilne iniciative, turistična društva (Splošni bolnišnici Slovenj Gradec, našim partnerjem, smo prostore velike učilnice oddajali brezplačno), nekajkrat računalniško učilnico in avlo (bazar ob novoletnih dneh), najbolj pa je bila oddajana telovadnica različnim lokalnim klubom oz. skupinam (odbojkarskemu klubu, rekreacijskim skupinam, podjetjem, košarkarski šoli in tekmovanjem v povezavi s HOTELOM VABO …). Z izposojo nekaterih učnih pripomočkov smo pomagali Gimnaziji Ravne, nekaj Srednji šoli Slovenj Gradec in Muta, Hotelu Vabo.*

*.*

***6 TEKMOVANJA***

*Udeležili smo se večine razpisanih tekmovanj na področju znanja in športa ter se za tako malo šolo neverjetno oz. fantastično izkazali. Na področju znanja so dijakinje/dijaki in njihove mentorice/ mentorji priborili dve bronasti, dve srebrni in zlato Cankarjevo priznanje na šolskem, regijskem (v Mežici) in državnem (na Ptuju) tekmovanju iz materinščine, dve zlati in eno srebrno priznanje na državnem tekmovanju iz zgodovine 30. marca v Murski Soboti, zlato priznanje na državnem tekmovanju iz geografije 14. aprila v Podčetrtku ter zlato in srebrno priznanje na območnem tekmovanju iz geografije 6. marca na Ravnah, zlato, srebrno in bronasto priznanje na državnem tekmovanju iz sladkorne bolezni novembra 2018 v Ljutomeru, srebrno priznanje iz zdravstvene nege in srebrno priznanje za literarni prispevek na 24. državnem tekmovanju srednjih zdravstvenih šol za priznanje Angele Boškin, dve srebrni priznanji na državnem tekmovanju iz matematike, 15 bronastih priznanj na šolskem tekmovanju iz logike, dve bronasti priznanji na državnem tekmovanju iz angleščine, zlato priznanje za stojnico na Sejmu zdravja v Celju, dobili pa smo prvo nagrado za video na natečaju Eko šole in Lidla Slovenija: Hrana ni za tjavendan, …*

*Na športnem področju smo letos dominirali v plavanju ter osvajali prva, druga in tretja mesta na državnih tekmovanjih, imeli smo drugega v državi v judu, osvojili nekaj prvih, drugih, tretjih mest na področnih, občinskih, šolskih ter drugih športnih tekmovanjih različnih zvrsti. Seveda pa je bilo odličnih osebnih ali skupinskih rezultatov in uvrstitev izven območja medalj …*

*Kljub temu, da so v poročilu navedeni le največji uspehi , ki so bili priborjeni na državnem nivoju, smo ponosni na vse dijakinje in dijake ter njihove mentorice oz. mentorje, ki so prispevali svoje znanje, sposobnosti in čas, ter zastopali na tekmovanjih sebe in šolo.* ***Češnjo na torto pa je v šolskem letu 2018/2019 dodal dijak, ki je osvojil naziv najboljši dijak Slovenije.***

***7 VKLJUČENOST V DRŽAVNE IN MEDDRŽAVNE PROJEKTE***

*Na meddržavnem področju smo bili vključeni v štiri mednarodne projekta znotraj ERASMUS-a. Projekt z naslovom »Models of Enterprenourship and Volunteering« se je končal na začetku šolskega leta, projekt z naslovom »Take stereotyping out of your life« pa je intenzivno potekal. V okviru le tega smo* od 14. do 20. oktobra 2018 na šoli gostili 31 dijakov in profesorjev (4. srečanje) štirih držav (Litve, Italije, Romunije in Turčije), 8. aprila so se naši dijaki in mentorji znotraj projekta udeležili 5. srečanja v Litvi, od 12. do 16. maja pa se je v Istanbulu v Turčiji (6. srečanje) zaključil projekt o stereotipih. Skupaj s hrvaškim Puljem in nemškim Frankfurtom smo bili vključeni v enoletni projekt z naslovom »Zdrava pismenost za boljše življenje«. Vključeni dijaki 3. a ter in mentorji so bili v okviru tega projekta teden dni v Frankfurtu. *Univerza na Primorskem* je bila skupaj z nami v projektu SKUM, katerega osrednja ideja je ta, da ima umetniška izkušnja velik pedagoški potencial. Na povabilo organizatorja Inštituta za varovanje zdravja Istrske županije smo bili aprila dijaki, učitelji ter ravnatelj skupaj z direktorico Zdravstvenega doma Slovenj Gradec in vodjo Centra za krepitev zdravja Slovenj Gradec gostje na konferenci »Zajedno s Vama do zdravlja" v Bujah na Hrvaškem ter smo tam predstavili šolo in sodelovanja z zunanjimi partnerji pod naslovom "Suradnja u promociji zdravlja kao primjer dobre prakse."

***8 KRONIKA DOGODKOV ZA ŠOLSKO LETO 2018/2019***

***Kronika dejavnosti za šolsko leto 2018/2019 v statistiki***

*Kronologija zajeta v tabelo predstavlja le zapis najodmevnejših dogodkov skozi šolsko leto 2018/2019. Skupaj smo naredili in doživeli še veliko več, veliko osebnih in skupnih zgodb, ki niso statistično merljive ali jih ni možno na ta način beležiti. Prepričan sem, da je bilo lepih trenutkov in dejanj veliko več kot slabih in smo od tega veliko odnesli vsi udeleženci učno-vzgojnega procesa.*

|  |  |
| --- | --- |
| ***DEJAVNOST*** | ***DAN in LETO*** |
| *Maturantski izlet zaključnih letnikov* | *Od 25. 8. do 3. 9. 2018* |
| *Sprejem prvošolcev in začetek pouka* | *Ponedeljek, 3. 9. 2018* |
| *Pedagoška konferenca* | *Ponedeljek, 10. 9. 2018* |
| *Športno srečanje srednjih zdravstvenih šol v Mariboru (odbojka)* | *Sreda, 12. 9. 2018* |
| *Srečanje upokojencev v Slovenj Gradcu, program vodila ZŠSG, Koroška v gibanju sodelujejo dijaki in mentorji* | *Četrtek, 20. 9. 2018* |
| *Mirovniški festival (sodelovanje s programom, stojnicami, pomoč pri izpeljavi …) oz. dan OZN, Festival drugačnosti , predavanje » Vozim, ne hodim«* | *Petek, 21.9. 2018* |
| *Šola prejme zastavo »Ekošola «, Sprehod za spomin (akcija za varovance z Alzhajmerjevo boleznijo v Domu za odrasle v Velenju* | *Ponedeljek, 24. 9. 2018* |
| *Šolsko tekmovanje iz logike* | *Četrtek, 27. 9. 2018* |
| *Jesenski športni dan* | *Sobota, 29. 9. 2018* |
| *Sodelovanje na Festivalu mlade literature Urška* | *Četrtek, 11. 10. , in petek, 12. 10. 2018* |
| *Šolsko tekmovanje o znanju iz sladkorne bolezni* | *Petek, 12. 10. 2018* |
| *COMENIUS-* [*Take Stereotyping Out Of Your Life*](https://www.facebook.com/Take-Out-Stereotyping-Out-Of-Your-Life-321316515014430/?hc_ref=ARSv3VAeZNJ1y6bI0lSqkjQ08SDxtHpdSpAyA4u_Fot9SWjB7RXxpcqKTF058BGjaq4&fref=tag&__xts__%5B0%5D=68.ARCVw5d1fdgNi0YUJMzFmdM0jj6YOIelWvjp6R0XaY1RAOeElbGlKCNw-rsUMhBSCK5WJJbk5ehSimaew9KJQWWSOU6jUJWHuRnJkaHwpjkcgQwRSySFAiYPK94vjFgH-h0P3K_q2sgeFgHJ4_xe6FOWwWahdhERPdEOmRvL52YvorFuBB6JGnOXgf9HfeG-RLINduq_C4qRHp8YbxXBOzMm-hBV9ifDyEOZrQz5VEa3jcwCWVIH7Nw5VOAp7oWal5-HXF4FBEGPB2qXpUxDa_6qzy35kMHKavhh2sI3HMrLVqJPasiUCTzjrYKR6402yChflyeU8KoXV7cTBRhC5ES84cIoH1Zsyf2eR_jJSeTBumE-Rql1UTeFpOuBbUD2QUyOs_W4oRbRrfdSBlsW4-bj5bHFav1e0DhKHDRIEXiuSFfP-PHYkhtWOR99rA5k_TEsR9JHWXqnlWJJA2PnG6_L8EMwoPF4SyH1DGTZwJjQBjgJHMHIl8hYlg&__tn__=kC-R)*.* *Gostimo dijake in profesorje štirih držav* | *Od ponedeljka,15. 10. 2018, do nedelje, 21. 10. 2018.* |
| *Sprejem novincev- fazaniranje**Pedagoška konferenca* | *Torek, 6. 11. 2018* |
| *Skupne govorilne, pedagoška konferenca, požarna varnost za delavce*  | *Ponedeljek, 12.11. 2018* |
| *Teden izpitov* | *Od ponedeljka, 12. 11. , do petka, 16. 11. 2018* |
| *Sodelovanje na poklicni tržnici v OŠ Radlje* | *Sreda, 14. 11. 2018* |
| *Tradicionalna prireditev Slovenski zajtrk* | *Petek, 16. 11. 2018* |
| *Državno tekmovanje iz sladkorne bolezni ( spet zlati)* | *Sobota, 17. 11. 2018* |
| *Igre specialne olimpijade v šolski telovadnici – naši dijaki pomagajo pri izvedbi* | *Torek, 19. 11. 2018* |
| *Skupni roditeljski sestanek za 3. letnike* | *Ponedeljek, 10.12.2018* |
| *Celotna šola odide na ogled razstave Body Words v Ljubljani in opravimo še druge oglede v prednovoletnem vzdušju.* | *Torek, 11. 12. 2018* |
| *Eko-kviz* | *Četrtek, 14. 12. 2018* |
| *V okviru Evro-šole dijaki z mentorjem obiščejo parlament v Strasbourgu* | *Od četrtka do sobote, 16. 12. 2018.* |
| *Skupne govorilne ure in kratka pedagoška konferenca, roditeljski sestanek za 4. letnike* | *Ponedeljek, 17. 12. 2018* |
| *Teden izpitov*  | *Od ponedeljka, 17. 12. , do petka, 21. 11. 2018* |
| *Izdelava novoletnih voščilnic*  | *Od torka, 18. 12. , do četrtka, 20. 12. 2018* |
| *Dedek Mraz za otroke iz vrtcev* | *Četrtek, 20. 12. 2018* |
| *Pedagoška konferenca, proslava in novoletna zabava s skupino Čaga Boys v šolski telovadnici* | *Petek, 21. 12. 2018* |
| *Šolsko tekmovanje iz materinščine* | *Ponedeljek, 7. 1. 2019* |
| *Redovalna konferenca ob zaključku prvega ocenjevalnega obdobja* | *Torek, 15. 1. 2019* |
| *Zimski športni dan (drsanje, bowling, curling, smučanje, pohod)* | *Četrtek, 17. 1. 2019* |
| *Pedagoška konferenca in skupne govorilne ure ter skupni roditeljski sestanek za zaključne letnike.* | *Ponedeljek, 21. 1. 2019* |
| *Teden izpitov* | *Od ponedeljka, 21. 1. , do petka, 25.1. 2019* |
| *Šolsko tekmovanje iz zgodovine* | *Sreda, 30. 1. 2019* |
| *Zimski del poklicne mature* | *Od petka ,1. 2. , do ponedeljka, 4. 3. 2019* |
| *PM - Slovenščina, merjenje sladkorja občanov v avli šole* | *Petek, 1. 2. 2019* |
| *Pouk in PM drugi predmet (nega)* | *Ponedeljek, 4. 2. 2019* |
| *Pouk in PM iz MAT ali TJ* | *Torek, 5. 2. 2019* |
| *Pouk in PM ustno, dan žalovanja ob izgubi dijakinje*  | *Sreda, 6. 2. 2019* |
| *Pouk in PM ustno slovenščina, proslavljanje kulturnega dne po razredih. Žalna seja ob izgubi dijakinje.* | *Četrtek, 7. 1. 2019* |
| *Ogled filma v počastitev kulturnega praznika* | *Četrtek, 14. 2. 2019* |
| *Pouk in informativni dan* | *Petek, 15. 2. 2019* |
| *Informativni dan* | *Sobota, 16. 2. 2019* |
| *Skupne govorilne ure* | *Ponedeljek, 4. 3. 2019* |
| *Teden izpitov* | *Od ponedeljka, 4. 3. , do petka, 8.3. 2019* |
| *Zbor delavcev* | *Ponedeljek, 18. 3. 2019* |
| *Maturantski ples* | *Petek, 22. 3. 2'019* |
| *Izobraževanje mentorjev pud* | *Torek, 26. – 29. 3. 2019* |
| *Gledališka igra Deklica z vžigalicami*  | *Ponedeljek, 1.4.2019* |
| *Udeležitev konference zdravstvenih zavodov Hrvaške v Bujah* | *Četrtek, 4. 4. 2019* |
| *Jubilejni 20. Tek zdravja*  | *Sobota,6.4.2019 (namesto 11. 5. 2019)* |
| *Erasmus - Litva* | *Sobota,6.4.2019 do sobota,13.4.2019*  |
| *Tekmovanje zdravstvenih šol Maribor* | *Petek, 12.4.2019* |
| *Memorialni turnir CUDV Črna* | *Sobota, 13.4. 2019* |
| *Skupne govorilne ure*  | *Ponedeljek, 15.4.2019* |
| *Teden izpitov* | *Od ponedeljka, 15. 4. , do petka, 19.4. 2019* |
| Strokovna ekskurzija za 4. letnike – Ig, Ljubljana Grmovje | Sreda , 24. 4. 2019: |
| Strokovna ekskurzija za 4. letnike -.CUDV Črna | Torek, 7.5. 2019 |
| Erasmus -Turčija | Sobota, 11. 5. do četrtek, 16. 5. 2019 |
| Skupne govorilne ure | Ponedeljek, 13.5.2019 |
| *Teden izpitov* | *Od ponedeljka, 13. 5 , do petka, 17.4. 2019* |
| Konec pouka za zaključne letnike in redovalna konferenca. | Ponedeljek, 20. 5. 2019 :  |
| Razdelitev spričeval za zaključne letnike. | Torek, 21. 5. 2019 |
| Priprave na poklicno maturo. | Torek 22. do 24. 5. 2019 |
| Predaja ključa in valeta | Četrtek, 23. 5. 2019 |
| Začetek Šole preživetja - Ježevo. (2. letniki) | Sobota , 25. 5. 2019 |
| Dvigovanje ocen (dijaki se prijavijo 3 dni prej in 21. maja tudi o tem obvestijo razrednika). *Ježevo menjava 1.* | Ponedeljek, 27. 5. 2019 |
| Psini del PM slovenščina. Na ta dan bo pouk popoldne ali pa bodo dijaki prosti (se še dogovorimo, projekti dan za prve letnike. Ježevo menjava 2. | Sreda, 29. 5. 2019 |
| Konec Šole preživetja - Ježevo | Petek, 31. 6. 2019 |
| PM- angleščina | Sobota, 1.6. 2019 |
| Strokovna ekskurzija tretjih letnikov | Torek, 4. 6. 2019 |
| Udeležba na podelitvi nagrade za 1. mesto v Celju (film z naravovarstveno vsebino) | Petek, 7. 6. 2019 |
| PM - matematika | Sobota, 8. 6. 2019 |
| Zaključni izlet prvih letnikov | Ponedeljek, 10. 6. 2019 |
| Projekti dan za prve letnike. Ostali pouk popoldne. PM – (nega) drugi predmet.*Podelitev priznanj za dijaka leta na MZŠ.* | Torek, 11. 6. 2019: |
| Proste izbirne vsebine, PM in izpiti za občane | Torek, 18. 6 do četrtek, 20. 6. 2019: |
| Konec pouka za nižje letnike. | Petek, 21. 6 .2019 |
| Razdelitev spričeval za nižje letnike.Proslava in kino. | Ponedeljek, 24. 6. 2019 |
| Priprava novega programa ZN | Sreda, 26. 6. do 28.6. 2019 |
| Začetek popravnih izpitov | Ponedeljek , 1.7. 2019 |
| *Seznanitev z rezultati PM in svečana podelitev spričeval* | *Petek, 5. 7. 2019* |
| *Popravni izpiti* | *Petek, 16. 8. - petek 23. 8. 2019* |
| *Poklicna matura- začetek* | *Sobota 24. 8. 2019* |
| *Maturantska ekskurzija* | *Torek 27. 8. – ponedeljek 2. 9. 2019* |
| *Rezultati poklicne mature* | *Ponedeljek 9. 9. 2019* |

*Ravnatelj*

*Blaž ŠUŠEL, univ. dipl. psi*